નવી દિલ્હી: અયોધ્યામાં વિવાદિત માળખાને તોડી પાડવાના મામલે સુનાવણી કરી રહેલા લખનઉના વિશેષ સીબીઆઈ જજ એસ.કે.યાદવને સુપ્રીમકોર્ટે પૂછ્યું કે એપ્રિલ 2019 સુધી સુનાવણી કેવી રીતે પૂરી કરશે? તેમને સીલબંધ કવરમાં રિપોર્ટ રજૂ કરવા જણાવાયું છે. તેમણે એ પણ જણાવવું પડશે કે અત્યાર સુધી તેમણે શું-શું કર્યુ? સાથે જ જજ યાદવના પ્રમોશન પર પણ કોર્ટે યુપી સરકારથી જવાબ માગ્યો છે. સુપ્રીમકોર્ટે 19 એપ્રિલ, 2017ના રોજ આદેશ આપ્યો હતો કે દરરોજ સુનાવણી કરી વિવાદિત માળખાના કેસની બે વર્ષમાં પતાવટ કરવામાં આવે.